अधिवेशन में लायंस क्लब बाड़मेर को 9 अवार्ड मिले
लायंसक्लब अंतरराष्ट्रीय प्रांत का संभागीय अधिवेशन जसोल में मुख्य अतिथि पूर्व प्रांतपाल लायन सुमेर जैन के आतिथ्य में आयोजित हुआ। अधिवेशन में संभाग-9 के सभी मेंबर्स मौजूद रहे। कार्यक्रम में लायनिज्म वर्ष 2016-2017 में किए गए सेवा कार्यों का प्रतिवेदन क्षेत्रीय अध्यक्ष लायन अमृतलाल पारख ने प्रस्तुत किया। इसके बाद बेस्ट क्लब ऑफ रीजन, बेस्ट एडमिनिस्ट्रेशन, एक्सेल विथ फ्रेंडशिप, परमानेंट प्रोजेक्ट्स, स्वच्छ भारत अभियान, इन रिच दी यूथ, हाईएस्ट रजिस्ट्रेशन, लियो आउट स्टैंडिंग सर्विस पुरस्कार की घोषणा की गई। जिसमें से कुल 9 अवार्ड लायंस क्लब बाड़मेर को मिले। मुख्य अतिथि लायन सुमेर जैन ने लायंस क्लब बाड़मेर के अध्यक्ष लायन दिनेश लूणिया को अपनी टीम के साथ श्रेष्ठ कार्य करने पर सराहना की। अधिवेशन में लायंस क्लब बाड़मेर लियो क्लब बाड़मेर के 36 सदस्यों ने भाग लिया। विशिष्ट अतिथि पूर्व प्रांतपाल लायन सुरेश गोयल, प्रांतपाल द्वितीय लायन डॉ डी.एस चौधरी, अध्यक्ष लायन दिनेश दिग्गा संभागीय अध्यक्ष संभाग 9 की अध्यक्षता में हुआ।
bho_Deva hin_Deva